Document ID: 31996R1999

ΚΑΝΟΝΙΣΜΟΣ (ΕΚ) αριθ. 1999/96 ΤΗΣ ΕΠΙΤΡΟΠΗΣ της 18ης Οκτωβρίου 1996 για τροποποίηση του κανονισμού (ΕΚ) αριθ. 109/96 για τη θέσπιση καθεστώτος εισαγωγής χυμού και μούστου σταφυλιών προέλευσης τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), και ιδίως το άρθρο 53 παράγραφος 3 και το άρθρο 75,
Εκτιμώντας:
ότι, κατά την εφαρμογή του κανονισμού (ΕΚ) αριθ. 109/96 της Επιτροπής (3), διαπιστώθηκαν δυσκολίες όσον αφορά τον ακριβή υπολογισμό της ημερομηνίας ισχύος των εν λόγω πιστοποιητικών εισαγωγής που οφείλονται στην καθιέρωση μιας προθεσμίας μελέτης πριν από την πραγματική έκδοση του πιστοποιητικού 7 ότι, προκειμένου να εξαλειφθούν αυτές οι δυσκολίες εφαρμογής, πρέπει να προσδιοριστεί περισσότερο η έναρξη της περιόδου ισχύος του πιστοποιητικού για όλα τα πιστοποιητικά που εκδίδονται στο πλαίσιο του εν λόγω κανονισμού 7 ότι η διάταξη αυτή θα πρέπει να εφαρμοστεί από την ημερομηνία ενάρξεως ισχύος του κανονισμού (ΕΚ) αριθ. 109/96 προκειμένου να σεβαστούμε τη νόμιμη εμπιστοσύνη όλων των ενδιαφερομένων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 109/96 τροποποιείται ως εξής:
- στο άρθρο 3 παράγραφο 2, οι όροι «εκτός από το άρθρο 6» αντικαθίστανται από τους όρους «εκτός από τα άρθρα 3 και 6»,
- στο άρθρο 4, προστίθεται η ακόλουθη νέα παράγραφος 6:
«6. Κατά παρέκκλιση από το άρθρο 3 του κανονισμού (ΕΟΚ) αριθ. 3388/81 και σε εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, το πιστοποιητικό ισχύει από την ημερομηνία της πραγματικής εκδόσεώς του έως το τέλος του τετάρτου μηνός που έπεται.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 29 Ιανουαρίου έως τις 31 Αυγούστου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 1996.

Labels: 3
17
5